CELEX: 62010TA0564(01)
Language: da
Date: 2017-09-26 00:00:00
Title: Sag T-564/10 RENV: Rettens dom af 26. september 2017 — Quimitécnica.com og de Mello mod Kommissionen (Konkurrence — karteller — det europæiske marked for fosfater til dyrefoder — bøde pålagt appellanterne solidarisk efter en forligsprocedure — ratevis betaling — afgørelse om pålæg om at stille en bankgaranti fra en bank med en langsigtet »AA«-kreditvurdering — annullationssøgsmål — anfægtelig retsakt — formaliteten — begrundelsespligt — proportionalitet)

6.11.2017   
            
            
               DA
            
            
               Den Europæiske Unions Tidende
            
            
               C 374/25
            
         Rettens dom af 26. september 2017 — Quimitécnica.com og de Mello mod Kommissionen
   (Sag T-564/10 RENV) (1)
   
   ((Konkurrence - karteller - det europæiske marked for fosfater til dyrefoder - bøde pålagt appellanterne solidarisk efter en forligsprocedure - ratevis betaling - afgørelse om pålæg om at stille en bankgaranti fra en bank med en langsigtet »AA«-kreditvurdering - annullationssøgsmål - anfægtelig retsakt - formaliteten - begrundelsespligt - proportionalitet))
   (2017/C 374/37)
   Processprog: portugisisk
   
      Parter
   
   
      Sagsøgere: Quimitécnica.com — Comércio e Indústria Química, SA (Lordelo, Portugal) og José de Mello — Sociedade Gestora de Participações Sociais, SA (Lisabon, Portugal) (ved advokat J. Calheiros)
   
      Sagsøgt: Europa-Kommissionen (ved V. Bottka og B. Mongin, som befuldmægtigede, bistået af advokaterne M. Marques Mendes og A. Dias Henriques)
   
      Sagens genstand
   
   Påstand støttet på artikel 263 TEUF om delvis annullation af den afgørelse, der angiveligt var indeholdt i Kommissionens regnskabsførers skrivelse af 8. oktober 2010, vedrørende betaling af den bøde, som blev pålagt sagsøgerne for en overtrædelse af konkurrencereglerne ved Kommissionens beslutning K(2010) 5004 endelig af 20. juli 2010 om en procedure i henhold til artikel 101 TEUF og EØS-aftalens artikel 53 (sag COMP/38.866 — Fosfater til dyrefoder), for så vidt som den pågældende skrivelse pålægger sagsøgerne at stille en bankgaranti fra en bank med en langsigtet »AA«-kreditvurdering som betingelse for at imødekomme sagsøgernes ansøgning om ratevis betaling af den bøde, der blev pålagt dem solidarisk.
   
      Konklusion
   
   
               1)
            
            
               Formalitetsindsigelsen forkastes.
            
         
               2)
            
            
               Europa-Kommissionen frifindes.
            
         
               3)
            
            
               Kommissionen bærer sine egne omkostninger og betaler de omkostninger, som Quimitécnica.com — Comércio e Indústria Química, SA et José de Mello — Sociedade Gestora de Participações Sociais, SA har afholdt i forbindelse med appelsagen for Domstolen og sagen for Retten forud for appelsagen.
            
         
               4)
            
            
               Quimitécnica.com — Comércio e Indústria Química, SA et José de Mello — Sociedade Gestora de Participações Sociais og Kommissionen bærer hver deres egne omkostninger i forbindelse med appelsagen for Retten.
            
         
      (1)  EUT C 55 af 19.2.2011.